Selles asjas on empiirilise voolu esteetikud umbes ühel arvamusel, kõige suuremad arvamuste lahkuminekud käivad aga selle kohta: a) missugust neist faktipiirkondadest võtta vaatluse  lähtekohaks, järelikult missugune neist annab mõõduandva vaatepunkti, kust kõiki muid tuleb vaadelda ja mille põhjal üksnes on võimalik neid õigesti mõista. Kas valida lähtekoht subjektiivse esteetilise otsustuse või objek­tiivselt kunsti ja esteetilise kultuuri alalt? Ja edasi, b) vaidlevad esteetikud selle üle, missugune meetod estee­tika uurimisel eesmärgile viib, kas psühholoogiline või objek­tiivne.